《丁稚璜宫保丈节署燕集谈次及山陕近事感赋 其二》
清代·张百熙

北风北来雁南飞，哀鸿四野将安归。黄狐白昼入人室，泾阳几日天无辉。

葭萌关头云气恶，远控褒斜连剑阁。官军慎莫疏边防，北川亦复嗟年荒。

作者简介：（1847—1907）湖南长沙人，字野秋，一作冶秋。同治十三年进士。中日战时曾疏劾李鸿章阳战阴和。戊戌政变时坐荐康有为革职。《辛丑条约》后疏请变科举、建学堂、设报馆。充管学大臣，力主派学生出洋留学。官至邮传部尚书。卒谥文达。